Wenke & Raad Archives - Page 7 of 7 - YouVersion
Category: Wenke & Raad
Tips & Tricks in Afrikaans
Hoe Moedig Ek My Gesin Aan Om God Se Woord Te Lees?
Die hele Skrif is deur God geïnspireer en het groot waarde om in die waarheid te onderrig, dwaling te bestry, verkeerdhede reg te stel en 'n regte lewenswyse te kweek…
Ons ken almal iemand wat sukkel om God se Woord te lees. Dalk ervaar hulle pyn of verlies. Dalk is hulle in iets betrokke wat hulle nie behoort te doen nie. Dalk sien hulle net nie in hoe die Bybel vir hulle toepaslik kan wees nie.
Hoe kan ons, as volgelinge van Christus, geliefdes help om die veranderende Woord van God self te ervaar? Dit kan 'n tannie, oom, ouer, kind of vriend wees wat jy as deel van jou gesin sien.
Hier is drie maniere waarop jy jou gesin kan help om God se Woord te begin lees:
Wees 'n Voorbeeld.
God se Woord moedig ons aan om 'n voorbeeld te stel met wat ons sê, hoe ons optree en hoe ons mense lief het. Hoekom? Want hoe ons kies om op te tree of te reageer, het 'n blywende impak.
Hoe kan jy 'n voorbeeld stel? Besluit op 'n tyd wanneer julle elke dag die Bybel saam kan bestudeer. (Julle kan selfs die Bybel Toep se Vers-van-die-dag saam memoriseer.) Praat oor die Skrif wanneer julle ook al bymekaar is: tydens ontbyt, op pad skool of werk toe en saans. Jou interaksie met God se Woord, sal die manier waarop jou gesin God se Woord sien, beïnvloed.
Verpersoonlik God se Woord.
Jy kan nie jou gesin forseer om lief te wees vir die Bybel nie, maar jy kan hulle help om die waarde wat dit tot hulle lewens kan toevoeg, te ontdek.
Oorweeg dit om 'n Versbeeld van die Bybel Toep met iemand te deel wat bemoediging of wysheid nodig het. As jy kinders het, laai die Bybel App vir Kinders af en voltooi saam 'n storie. Probeer om uit 'n Bybelweergawe te lees wat jou gesin saam kan geniet. Wanneer jy jou gesin help om te sien hoe hulle God se Woord in hulle lewens kan toepas, sal hulle waarskynlik meer geneë wees om vir hulle eie geestelike groei verantwoordelikheid te neem.
Moenie Ophou Daarmee Nie.
As groei nie dadelik plaasvind nie, is 'n mens geneig om mismoedig te raak. Herinner jouself daaraan hoekom jy dit doen: dis jou mense en jy is lief vir hulle. Jy weet self hoeveel beter jou lewe is met God se Woord en jy wil dit vir hulle ook hê.
Hou aan – volhard. Wanneer jou gesin sien dat jou toegewydheid aan die Skrif 'n belangrike deel van jou lewe is en nie net 'n fase waardeur jy gaan nie, sal dit 'n groter impak op hulle hê as iets wat jy sê.
Wanneer jy egter mismoedig begin voel, oorweeg dit om 'n Gesinsplan te begin om jou daaglikse Bybellees roetine aan die gang te hou. Omring jouself met vriende wat jou sal aanmoedig om jou gesin geestelik te lei.
Alles hang noodwendig nie van jou af nie. God se Woord het die vermoë om lewens te verander, maar ons kan ook deel wees daarvan. Jy is nie jou gesin se Verlosser nie – maar jy kan hulle Geestelike groei aanwakker.
Begin saam God se Woord te lees in die Bybel Toep en Bybel App vir Kinders en laat weet ons watter een het jou gesin gehelp om geestelik te groei.
Posted on 2019-05-19 2021-06-13
Hoe Kan Ek "Lewe Spreek" Oor My Gesin?
Woorde maak dood, woorde gee lewe; hulle is óf gif óf vrugte – jy kan kies.
Het iemand al ooit iets vir jou gesê wat jou seer gemaak het? Is dit nie verbasend hoe jy nog steeds vandag die steek van daardie woorde kan voel nie? Wat van mooi woorde? Het iemand al ooit iets bemoedigends vir jou gesê – dalk 'n vriend of onderwyser – wat jou nog steeds laat glimlag as jy nou daaraan dink? Hoe wil jy hê moet die mense vir wie jy lief is, jou woorde onthou?
Jy het mag om lewe te spreek.
Wat moet jy egter sê? Hier is 'n paar dinge wat jy kan probeer:
Bid Die Vers-van-die-dag Oor Jou Geliefdes.
Is jy onseker oor wat om te bid? Teken in vir Vers-van-die-dag. Elke dag wanneer jy dit kry, bid deur die vers en voeg die naam van die persoon vir wie jy bid daar in. Byvoorbeeld:
En wat julle ook al sê of doen, sê en doen dit alles in die Naam van die Here Jesus en dank God die Vader deur Hom.
Hemelse Vader, wat _____ ook al sê of doen, raak asseblief _____ se hart aan dat _____ dit in die naam van die Here Jesus kan doen en vir U dankie sê daarvoor. Amen.
En hierdie vers:
"… want elkeen wat die Naam van die Here aanroep, sal gered word."
Jy kan dalk sò bid:
Hemelse Vader, help _____ om U naam aan te roep en gered te word.
Kry die Vers-van-die-dag
Kies Saam 'n Vers Oor Die Gesin.
As jy 'n vriend sou vra: "Wat is die een woord wat my gesin verwoord, wat sou hulle sê?" Liefde? Vreugde? Vrede? Geduld? Praat met jou gesin daaroor en besluit watter karaktertrekke julle gesin bekend voor wil wees. Gaan dan na die Bybel Toep en soek die woord in een van die kategorieë by "Wat sê die Bybel oor…" (Of tik net die karaktertrek in die Soekblokkie.)
Vind saam 'n vers oor die gesin wat die waardes reflekteer wat julle wil uitleef. Gebruik 'n gesinsfoto as agtergrond en maak dit 'n Gesinsversbeeld. Stoor dit op jou toestel as 'n agtergrond. Of druk dit uit, raam dit en plaas dit op 'n ooglopende plek in jou huis. Deur jou gesinsversbeeld uit te stal, sal elkeen in jou gesin dit makliker kan memoriseer – en onthou waaroor julle wil hê jul gesin regtig moet gaan.
Julle kan nie die omstandighede beheer waardeur julle gesin sal gaan nie. Julle kan egter besluit hoe julle daarop gaan reageer. En wanneer julle kies…
Kies om Lewe te Spreek.
Posted on 2019-04-23 2019-04-18
Waar begin jy in die Bybel?
As jy soos die meeste mense is, het jy die Bybel Toep, want jy glo die Bybel is belangrik. En dit is! Die Bybel is God se geïnspireerde Woord, met die krag om positiewe verandering in jou lewe te bring. Maar die Bybel is soos 'n hele biblioteek van boeke, met so baie om te verken.
Druk op die soektog knoppie (regs onder) in die toep. Daar sal jy verskillende maniere vind om die Bybel te ontdek:
Tik enige iets wat jy wil soek in die soekblokkie en sien Bybelverse en nog meer.
Wat sê die Bybel oor…
Tik enige sleutelwoord om Bybelverse en Leesplanne oor daardie onderwerp te sien.
Druk op 'n 'emoji' om te ontdek wat God se Woord oor jou emosies sê.
Druk hier om 'n lys van die "groot" verhale van die Bybel te sien, sodat jy hulle in hul oorspronklike konteks kan lees of na luister.
Kies enige versbeeld om die verwysing te sien, om dit te deel, om dit in konteks te lees, en selfs om leesplanne wat daardie vers bevat, te sien.